CELEX: C2005/257/03
Language: et
Date: 2005-10-15 00:00:00
Title: Kohtuasi C-288/05: Eelotsusetaotlus, mille esitas Bundesgerichtshof 30. juuni 2005. aasta määrusega kriminaalasjas Jürgen Kretzinger'i vastu

15.10.2005   
            
            
               ET
            
            
               Euroopa Liidu Teataja
            
            
               C 257/2
            
         Eelotsusetaotlus, mille esitas Bundesgerichtshof 30. juuni 2005. aasta määrusega kriminaalasjas Jürgen Kretzinger'i vastu
   (Kohtuasi C-288/05)
   (2005/C 257/03)
   Kohtumenetluse keel: saksa
   Euroopa Ühenduste Kohus on saanud Bundesgerichtshof'i 30. juuni 2005. aasta määrusega esitatud eelotsusetaotluse kriminaalmenetluses Jürgen Kretzinger'i vastu, mis saabus kohtukantseleisse 19. juulil 2005, järgmistes küsimustes seoses 19. juunil 1990 Schengenis allkirjastatud konventsiooni, millega rakendatakse Beneluxi Majandusliidu riikide, Saksamaa Liitvabariigi ja Prantsuse Vabariigi valitsuste vahel 14. juunil 1985 sõlmitud Schengeni lepingut kontrolli järkjärgulise kaotamise kohta nende ühispiiridel (edaspidi “SRK”), artikli 54 tõlgendamisega:
   
               1.
            
            
               Kas tegemist on “sama teo” eest vastutusele võtmisega SRK (1) artikli 54 mõttes, kui isik on Itaalia kohtus välismaiste tubakatoodete salakaubana Itaaliasse importimise, nende Itaalias omamise ning tubakatoodete importimisel tollimaksu maksmata jätmise eest süüdi mõistetud ning seejärel mõistetakse Saksa kohtu poolt süüdi nimetatud kauba Kreekas vastuvõtmisega seoses kolmandate isikute poolt varem toimunud impordi tõttu (formaalselt) Kreeka impordimaksudest kõrvalehoidmisega seotud varjamises ka siis, kui isikul oli algusest peale soov kaup peale selle vastuvõtmist Kreekast transportida läbi Itaalia Ühendkuningriiki?
            
         
               2.
            
            
               Kas SRK artikli 54 mõttes on karistus “ära kan[t]ud” või karistust “kantakse”,
               
                           a)
                        
                        
                           kui isikule mõisteti vabadusekaotus, mis kohtuotsuse langetanud riigi õiguse kohaselt määrati tingimisi kandmisele?
                        
                     
                           b)
                        
                        
                           kui isik võeti lühikeseks ajaks vahi alla ja/või eeluurimisvangistusse ning kohtuotsuse langetanud riigi õiguse kohaselt arvestatakse selle aresti või eeluurimisvangistuse aeg hiljem määratava vabaduskaotusliku karistuse hulka?
                        
                     
         
               3.
            
            
               Kas karistuse kandmise mõistet SRK artikli 54 mõttes mõjutab see,
               
                           a)
                        
                        
                           et (esimese) otsuse langetanud riigil on nõukogu 13. juuni 2002. aasta raamotsuse Euroopa vahistamismääruse ja liikmesriikidevahelise üleandmiskorra kohta (EÜT, 18.7.2002, L 190) siseriiklikku õigusse ülevõtmise tulemusena õigus siseriiklike õigusnormide kohaselt jõustunud kohtuotsust pöörata igal ajal täitmisele;
                        
                     
                           b)
                        
                        
                           et kohtuotsuse langetanud riigi õigusabitaotlust süüdi mõistetud isiku väljaandmiseks või tema karistuse kandmiseks teises riigis ei saaks rahuldada seetõttu, et langetati tagaseljaotsus?
                        
                     
         
      (1)  EÜT L 239, lk 19.